REGULAMENTUL (CE) NR. 948/2008 AL COMISIEI
din 25 septembrie 2008
de suspendare a restituirilor la export pentru siropuri și alte produse din sectorul zahărului exportate ca atare
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 318/2006 al Consiliului din 20 februarie 2006 privind organizarea comună a piețelor în sectorul zahărului (1), în special articolul 33 alineatul (2) al doilea paragraf,
întrucât:
(1)
În conformitate cu articolul 32 alineatul (1) din Regulamentul (CE) nr. 318/2006, diferența dintre prețurile de pe piața mondială și cele de pe piața comunitară pentru produsele prevăzute la articolul 1 alineatul (1) literele (c), (d) și (g) din respectivul regulament poate fi acoperită de o restituire la export.
(2)
Având în vedere situația actuală a pieței în sectorul zahărului, precum și perspectivele de evoluție a disponibilității și a cererii pe piața comunitară, este oportun să nu se acorde restituiri la export pentru produsele în cauză.
(3)
Măsurile prevăzute în prezentul regulament sunt conforme cu avizul Comitetului de gestionare a zahărului,
ADOPTĂ PREZENTUL REGULAMENT:
Articolul 1
Nu se acordă restituiri pentru următoarele produse:
1702 40 10 9100
1702 60 10 9000
1702 60 95 9000
1702 90 30 9000
1702 90 71 9000
1702 90 95 9100
1702 90 95 9900
2106 90 30 9000
2106 90 59 9000.
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Se aplică începând cu 26 septembrie 2008.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 25 septembrie 2008.